Občina Slovenska Bistrica

Gospa

\_\_\_\_\_\_\_\_\_\_\_\_\_\_\_

E.: \_\_\_\_\_\_\_\_\_\_\_\_\_

Številka: 090-66/2021/2

Datum: 1. 6. 2021

**Zadeva: Register zavezancev po določbah Zakona o dostopu do informacij javnega**

 **značaja – mnenje ministrstva**

Zveza: vaš dopis z dne 23. 4. 2021

Spoštovani,

na Ministrstvo za javno upravo ste posredovali dopis glede vpisa družbe Sava Infond, družba za upravljanje, d.o.o., matična številka 5822416000 (v nadaljnjem besedilu: družba) v Register zavezancev za informacije javnega značaja (v nadaljnjem besedilu: RZIJZ).

Ministrstvo za javno upravo kot resorno pristojno ministrstvo za sistemsko urejanje področja informacij javnega značaja, vam v nadaljevanju skladno s 32. členom Zakona o dostopu do informacij javnega značaja (v nadaljnjem besedilu: ZDIJZ)[[1]](#footnote-1), posreduje neobvezno in nezavezujoče pravno mnenje. V konkretnih upravnih zadevah interpretirajo predpise upravni organi in sodišča, ki o njih samostojno odločajo

Iz RZIJZ na dan 31. 5. 2021 je razvidno, da je bila družba vpisana v register dne 05.10.2014 na podlagi prve alineja prvega odstavka 3.b čl. ZDIJZ - izvajalec javne službe, ki ni javno podjetje ali oseba javnega prava. Prijavitelj vpisa je bila Občina Slovenska Bistrica. Nadalje je iz registra razvidno, da je bila dne 21. 4. 2016 zaradi spremembe deležev v kapitalu na podlagi uradnih evidenc samodejno izbrisana pravna podlaga[: 20 - Gospodarska družba v neposredni ali posredni večinski lasti oseb javnega prava.](https://www.ajpes.si/RZIJZ/Vpogled/Zavezanec%22%20%5Cl%20%22pravnePodlageIzbrisane)

[Register zavezancev za informacije javnega značaja (v nadaljnjem besedilu: RZIJZ)](https://www.ajpes.si/Registri/Drugi_registri/Zavezanci_za_informacije_javnega_znacaja/Splosno),[[2]](#footnote-2) na enem mestu zagotavlja pregled nad vsemi poslovnimi subjekti, ki so porabniki javnih sredstev (državni organi, organi lokalnih skupnosti, javne agencije, javni skladi in druge osebe javnega prava, nosilci javnih pooblastil in izvajalci javnih služb) oziroma poslujejo s sredstvi v lasti države in občin (gospodarske družbe in druge pravne osebe zasebnega prava pod prevladujočim vplivom države, občin ali drugih oseb javnega prava). RZIJZ vodi pristojna organizacija za javnopravne evidence in storitve, ustanovljena v skladu z zakonom, ki ureja plačilni promet (v nadaljnjem besedilu: AJPES) na podlagi **3.b člena** ZDIJZ in Pravilnika o vzpostavitvi in vodenju Registra zavezancev za informacije javnega značaja[[3]](#footnote-3). Zavezanci so v register zavezancev vpisani in iz njega izbrisani neposredno na podlagi podatkov iz uradnih evidenc, navedenih v 3.c členu ZDIJZ in podatkov posredovanih v skladu s prvim in drugim odstavkom 3.č člena ZDIJZ.

ZDIJZ v 3.č členu ZDIJZ za nekatere vrste pravnih subjektov določa obveznost posredovanja podatkov, ki jih AJPES naknadno vpiše v register. Tako ministrstva in organi samoupravnih lokalnih skupnosti pristojni organizaciji posredujejo elektronsko prijavo za vpis zavezancev v register zavezancev iz svoje pristojnosti, in sicer za osebe javnega prava, izvajalce javnih služb in nosilce javnih pooblastil ter pravne osebe zasebnega prava, ki niso gospodarske družbe, v katerih je eden od ustanoviteljev ministrstvo oziroma organ samoupravne lokalne skupnosti, najkasneje v 15 dneh po ustanovitvi osebe javnega ali zasebnega prava oziroma od podelitve javnega pooblastila ali začetka izvajanja javne službe ter posredujejo elektronsko prijavo za izbris najkasneje v 15 dneh po prenehanju obstoja pogojev za zavezanost po tem zakonu. Kadar gre za zavezanca iz državne pristojnosti, elektronsko prijavo posreduje pristojno ministrstvo. Obveznost posredovanja prijave v register zavezancev za vpis osebe zasebnega prava, ki ni gospodarska družba, v roku iz prejšnjega odstavka, velja tudi za druge osebe javnega prava, ki v njih nastopajo kot ustanovitelji. Po prejemu popolne prijave za vpis ali izbris iz registra zavezancev AJPES izvede vpis oziroma izbris zavezanca iz registra zavezancev in o tem obvesti prijavitelja.

Predlog za vpis družbe kot izvajalca javne službe v RZIJZ je podala Občina Slovenska Bistrica. Način in oblike izvajanja gospodarskih javnih služb določa Zakon o gospodarskih javnih službah /ZGJS/[[4]](#footnote-4).Z gospodarskimi javnimi službami se zagotavljajo materialne javne dobrine kot proizvodi in storitve, katerih trajno in nemoteno proizvajanje v javnem interesu zagotavlja Republika Slovenija oziroma občina ali druga lokalna skupnost zaradi zadovoljevanja javnih potreb, kadar in kolikor jih ni mogoče zagotavljati na trgu.Način opravljanja lokalne gospodarske javne službe predpiše lokalna skupnost z odlokom. Medsebojno (koncesijsko) razmerje občina in izvajalec uredita s koncesijsko pogodbo. Koncesijsko razmerje preneha s prenehanjem koncesijske pogodbe, z odkupom koncesije s strani koncendenta, z odvzemom koncesije ali s prenosom koncesije na drugo osebo.

Število zadetkov: 1 (prikazujem od 1 do 1)

Občina Slovenska Bistrica kot predlagatelj vpisa je odgovorna za pravilnost v register vpisanih podatkov, in mora najkasneje v 15 dneh po prenehanju koncesijskega razmerja oziroma po prenehanju obstoja pogojev za zavezanost po ZDIJZ na AJPES posredovati elektronsko prijavo za izbris družbe iz RZIJZ.

Odgovora na konkretno vprašanje »ali je družba SAVA INFOND, družba za upravljanje, d.o.o., ki naj bi jo Občina Slovenska Bistrica vpisala v register zavezancev po ZDIJZ, upravičeno vpisana ali pa bi jo bilo potrebno izbrisati« ne moremo podati, ker je ugotavljanje dejstev o lastniški strukturi družbe, oziroma drugih dejstev in okoliščin (npr. obstoj koncesijske pogodbe), ki so pomembna za vpis oziroma izbris družbe iz RZIJZ v pristojnosti predlagatelja vpisa.

Več o obveznostih organov po ZDIJZ, si lahko preberete na spletni strani Sektorja za transparentnost, integriteto in politični sistem, kjer so objavljena mnenja, pojasnila in odgovori na vprašanja posameznih zavezancev, in sicer: <https://www.gov.si/teme/informacije-javnega-znacaja/>.

Lep pozdrav,

Pripravil: Saša Jazbec

Ciril Repnik v. d. generalnega direktorja

sekretar

Poslati po E-pošti:

- naslovniku: \_\_\_\_\_\_\_\_\_\_\_\_\_

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086) in

 [7/18](http://www.uradni-list.si/1/objava.jsp?sop=2018-01-0275). [↑](#footnote-ref-1)
2. Register zavezancev za informacije javnega značaja(RZIJZ):

 https://www.ajpes.si/Registri/Drugi\_registri/Zavezanci\_za\_informacije\_javnega\_znacaja/Splosno. [↑](#footnote-ref-2)
3. Uradni list RS, št. [47/14](http://www.uradni-list.si/1/objava.jsp?sop=2014-01-1972). [↑](#footnote-ref-3)
4. Uradni list RS, št. [32/93](https://www.tax-fin-lex.si/Dokument/Podrobnosti?rootEntityId=E_ca31e599-b65a-4daf-ad3f-51ec28943b9c), [30/98 - ZZLPPO](https://www.tax-fin-lex.si/Dokument/Podrobnosti?rootEntityId=aE_b065aa8a-2494-4b8f-ae66-889575947f21), [127/06 - ZJZP](https://www.tax-fin-lex.si/Dokument/Podrobnosti?rootEntityId=aE_b2a3eb83-f495-441f-8619-63f4da47d17e), [38/10 - ZUKN](https://www.tax-fin-lex.si/Dokument/Podrobnosti?rootEntityId=023b46d8-c0a7-40a1-92df-e2b20ca54446), [57/11 - ORZGJS40](https://www.tax-fin-lex.si/Dokument/Podrobnosti?rootEntityId=422653a6-07eb-4d1b-9ee8-297abc27583a). [↑](#footnote-ref-4)